Home > BAR > UNDERBAR SINKS & ICE BINS > Underbar Drain, Workboard Unit > KR21-GS12 Krowne Metal - Royal 2100 Series Underbar Drainboard
Royal 2100 Series, Underbar Drainboard, 12"W x 21"D, 7"H backsplash, free standing, stainless steel top, front sides & legs ‘Ragel’ gaan jou hare laat rys - Maroela Media
Foto: pixabay, jcmanheimer
Die radio-omroeper en dramaregisseur, Renske Jacobs, sê daar is min dinge wat mense so gou laat regop sit soos ŉ goeie spookstorie en daarom het sy die Bloemfonteinse skrywer, Fanie Viljoen, se opdrag-radiodrama, Ragel, met albei hande aangegryp.
Viljoen sê dié drama is ‘losweg’ op die waarheid gegrond. “Ek het ŉ vriend in Bloemfontein wat gek is oor oudhede. Toe ek een keer by hom gekuier het, het ek ŉ borsbeeldjie in sy huis opgemerk. Die vriend vertel toe hy het die beeld gekoop en eers na die tyd gehoor dit kom van ŉ graf af. Iets het glo een nag aan hom in sy gang verskyn en hy het toe die beeld in die tuin gaan sit. Dit het darem dadelik ophou spook,” het hy vertel.
Die hoofkarakter in Ragel is Luan en sy swakheid is die dikwels onnodige goed wat hy in tweedehandse winkels koop, sodat sy huis al soos ŉ pandjieswinkel lyk. Hy beplan egter om al die goed met sy aftrede te verkoop, sodat die inkomste vir sy en sy vrou se oudag sal voorsien.
Sy vriend, Jaco Olwagen, is ŉ glibberige vent en die eienaar van Die Wakis. Hy dwing Luan om iets te koop wat sy lewe handomkeer verander. Selfs sy vrou, Benita en skoonma, Tessa, het slapelose nagte.
Die rol van Luan word deur die sanger en akteur Cobus Venter vertolk en Karen Wessels vertolk die rol van Benita.
Die klankbaan vir Ragel is die Bulgaarse komponis George Strezov se musiek vir die rekenaarspeletjie, Victor Vran. Fanie Viljoen is ook die skrywer van radiodramas soos By verlies aan woorde, Breking en Die losprys.
Dié radiodrama word op Donderdag 23 Junie om 20:00 in Radioteater op RSG uitgesaai.
Hahaha, hoe laat dit my nou terugdink aan die Biotex radio spookstories van baie, baie jare gelede.
Nou mag ons dit nou nooit weer aanlyn begin luister nie? Ek werk nagskof en kan nie radio luister nie.
Waar is die link soos met Boggemsbaai en Seweweekspoort?
Hallo Maroela nuus. MAG ons nou NOOIT weer aanlyn luister nie????? Julle antwoord ook nie my vraag nie, moet mens nou SKREEU sodat iemand antwoord???
Ek vra om verskoning dat iemand nog nie vroeër op jou navraag reageer het nie.
Let asseblief daarop dat die radiodramas, wat deur RSG uitgesaai word (soos “Ragel”, in hierdie geval), nie deur Maroela Media vervaardig word nie. Ons berig slegs dat die radiodramas in die spesifieke tydgleuwe uitgesaai word.
Ons publiseer dit dus glad nie op Maroela Media nie, dit is nie ons produk nie.
Radiovervolgverhale soos “Boggomsbaai” en “Seweweekspoort” is deur Maroela Media self vervaardig en daarom kon ons dus dit ook op die webwerf beskikbaar maak.